Mahmud Qurbanov

Mahmud Qurbanov — Azərbaycanlı sabiq futbolçu; Kəpəz, Neftçi-2, Səbailin sabiq baş məşqçisi. Azərbaycan milli futbol komandasının baş məşqçisinin köməkçisi (2013–2017);

2009-cu ildə Bakı klubunun yarımmüdafiəçisi Mahmud Qurbanov Azərbaycan futbolunda yeni rekord müəyyənləşdirib. 36 yaşlı yarımmüdafiəçi 10-cu dəfə1996/1997 mövsümünün çempionu Neftçi Bakı hesab olunarsa, yarımçıq qalan 2001/2002 mövsümünün qızıl medalçısı kimi isə Şəmkir tanınarsa o zaman 12-ci dəfə ölkə çempionluğunu qazanaraq, öz şəxsi rekordunu yeniləyib.

Milli çempionatın qalibi ardıcıl üçüncü mövsümdür son turda bəlli olur. Özü də hər dəfə böyük hesablı qələbə ilə. Belə ki, "Xəzər-Lənkəran" səfərdə Qəbələni 3:0, İnter Bakı ilə Bakı isə müvafiq olaraq Qəbələ və Muğan Salyan klubunu evdə 4:0 hesabı ilə yenib. Bütün bu görüşlərdə iştirak edən Mahmud ardıcıl 3-cü dəfə çempion olur.

İndiyədək 6 müxtəlif klubla çempionluq qazanan Qurbanov bunların 3-ü ilə "qızıl dubl"a imza atıb. Yəni "professor" ləqəbli futbolçu ölkə kubokuna əksər vaxt çempion olduğu zaman sahib çıxır. Yalnız Mahmudun ilk kuboku istisna olub ki, həmin vaxt (1993/1994) onun heyətində yer aldığı Gəncənin Kəpəz klubu qızıl yox, bürünc medal əldə edib.

Mahmud Qurbanovun əsas uğurları doğulub, boya başa çatdığı, futbolda ilk addımlarını atdığı Gəncə ilə bağlıdır. Təsadüfi deyil ki, orta sahə oyunçusunu mükafatların çoxunu (7-si) Kəpəzin heyətində əldə edib. Ümumilikdə, medallar və kuboku da nəzərə alsaq, karyerasında 19 mükafat olan Mahmud ən titullu futbolçumuzdur.

1997-ci ildən bu yana Azərbaycan çempionu bu futbolçunun heyətində yer aldığı komandalar olur. Söhbət Kəpəz, Şəmkir, Neftçi Bakı, İnter Bakı, "Xəzər-Lənkəran" və "Bakı"dan gedir. Yeganə istisna 2006-cı olub ki, həmin vaxt Bakı ilk çempionluğunu Mahmudsuz qazanmışdı. İnişilki mövsümün qış fasiləsində İnter Bakı klubundan Bakı klubuna keçən Qurbanov daha bir klubla da qızıl medal qazandı. Özü də o, karyerasında ilk dəfə bir mövsümdən az oynadığı klubla çempion oldu.

Mahmud Qurbanovunn çıxış etdiyi klublar əksər vaxt 1-ci olur. Kəpəz, Şəmkir, "Xəzər-Lənkəran" və "İnter" ilk çempionluğuna məhz onunla nail olub. Təcrübəli futbolçunun karyerasında yeganə gümüş medal isə çempionluqla bağlı böyük əks-səda doğuran 1996/97 mövsümünə təsadüf edir. Belə ki, həmin vaxt çempionatın yekuna əsasən Neftçi Bakı 1-ci olsa da, AFFA qızıl medalı "Qarabağ"a da verdi. Buna da səbəb həmin vaxt yekunda əsasla yanaşı, əvəzedici komandaların göstəricilərinin nəzərə alınması idi. Nəticədə "Qarabağ" Neftçi Bakı klubunu keçsə də, UEFA çempion kimi məhz flaqmanı tanıdı. Təsadüfi deyil ki, həmin vaxt Çempionlar Liqasına məhz Neftçi Bakı yollandı.

2010-cu ildə isə "Bakı" klubunun 37 yaşlı yarımmüdafiəçisi karyerasında 5-ci dəfə Azərbaycan kubokunu qazandı. Bununla da Azərbaycanın ən titullu futbolçusu Mahmud Qurbanov ölkə kubokunda da rekordçu oldu.

1992-ci ildən keçirilən Azərbaycan milli çempionatlarının hamısının iştirakçısı olan Mahmud Qurbanov ən çox oynayan futbolçudur. 38 yaşlı yarımmüdafiəçi ölkə çempionatında 404 oyun keçirib ki, bu da rekord nəticədir.

18 oktyabr 2014-cü ildə AFFA tərəfindən Azərbaycan milli futbol komandasının baş məşqçi vəzifəsinin icrası müvəqqəti olaraq baş məşqçinin köməkçisi Mahmud Qurbanova həvalə olunub.

 Uğurları 
 Azərbaycanda ilin futbolçusu: (1) – 2007
 12 dəfə Azərbaycan çempionu: Kəpəz (1994/95, 1997/98, 1998/99 mövsümü), Şəmkir (1999/00, 2000/01, 2001/02), Neftçi Bakı (1996/1997, 2003/04, 2004/05), "Xəzər-Lənkəran" (2006/07), İnter Bakı (2007/08), Bakı (2008/09).
 1 dəfə Azərbaycan çempionatının gümüş medalı: Bakı (2009/10)
 2 dəfə Azərbaycan çempionatının bürünc medalı: Kəpəz (1993/94, 1995/96)
 5 dəfə Azərbaycan kuboku: Kəpəz (1993/94, 1997/98), Neftçi Bakı (2003/04), "Xəzər-Lənkəran" (2006/07), Bakı (2009/10)
 3 dəfə "Qızıl dubl" (həm çempionluq, həm ölkə kuboku): Kəpəz (1997/98), Neftçi Bakı (2003/04), "Xəzər-Lənkəran" (2006/07)

 Şəkilləri 

 Qeydlər 

 İstinadlar 

 Həmçinin bax 

 Xarici keçidlər 

Kateqoriya:Gəncədə doğulanlar
Kateqoriya:Azərbaycan futbolçuları
Kateqoriya:Azərbaycan milli futbol komandasının oyunçuları
Kateqoriya:Kəpəz PFK oyunçuları
Kateqoriya:Neftçi PFK oyunçuları
Kateqoriya:Şamaxı FK oyunçuları
Kateqoriya:Xəzər-Lənkəran FK oyunçuları
Kateqoriya:Şəmkir FK oyunçuları
Kateqoriya:Bakı FK oyunçuları
Kateqoriya:Fulad FK oyunçuları
Kateqoriya:Tavriya Simferopol İK oyunçuları
Kateqoriya:Azərbaycan futbol məşqçiləri
Kateqoriya:Legioner Azərbaycan futbolçuları
Kateqoriya:Azərbaycanın kişi futbolçuları
Kateqoriya:Sumqayıt FK oyunçuları
Kateqoriya:Ukrayna Premyer Liqasının oyunçuları
Kateqoriya:Kəpəz PFK məşqçiləri
Kateqoriya:Ukraynada legioner Azərbaycan idmançıları